Document ID: 32002R0660

Kommissionens forordning (EF) nr. 660/2002
af 17. april 2002
om åbning og forvaltning af toldkontingenter for visse fiskeriprodukter fra Grønland og Saint Pierre og Miquelon
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab ("associeringsafgørelse")(1), særlig artikel 36, stk. 3, litra a), og
ud fra følgende betragtninger:
(1) Artikel 36, stk. 3, litra a), i afgørelse 2001/822/EF fastsætter, at visse fiskeriprodukter, der befinder sig i fri omsætning i Grønland eller Saint Pierre og Miquelon, og som omlades dér, fra 1. februar 2002 på visse betingelser og inden for visse årlige begrænsninger kan fritages for told ved indførsel til Fællesskabet. Produkterne skal især være ledsaget af et eksportcertifikat udstedt i overensstemmelse med bestemmelserne i bilag IV i afgørelsen.
(2) De årlige begrænsninger bør forvaltes af EF-myndighederne og medlemsstaterne i overensstemmelse med forvaltningsmåden for toldkontingenter fastsat i artikel 308a, 308b og 308c i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 1913/92 om indførelse af en EF-toldkodeks(2), senest ændret ved forordning (EF) nr. 444/2002(3).
(3) De foranstaltninger, der indføres med denne forordning, er i overensstemmelse med Toldkodeksudvalgets udtalelse -
UDSTEDT FØLGENDE FORORDNING:
Artikel 1
De åbnes årlige toldfrie toldkontingenter for de produkter, der er omfattet af bilaget til denne forordning, og som opfylder betingelserne i artikel 36 i afgørelse 2001/822/EF.
Artikel 2
De i artikel 1 omhandlede toldkontingenter forvaltes i overensstemmelse med artikel 308a, 308b og 308c i forordning (EØF) nr. 2454/93.
Artikel 3
Hele den årlige toldkontingentmængde åbnes i 2002.
Artikel 4
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning anvendes fra den 1. februar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. april 2002.

Labels: 3
18
17
6